CELEX: 62011TN0567
Language: sl
Date: 2011-10-31 00:00:00
Title: Zadeva T-567/11: Tožba, vložena 31. oktobra 2011 – Viejo Valle proti UUNT – Etablissements Coquet (Plato hondo con estrías)

4.2.2012   
            
            
               SL
            
            
               Uradni list Evropske unije
            
            
               C 32/27
            
         Tožba, vložena 31. oktobra 2011 – Viejo Valle proti UUNT – Etablissements Coquet (Plato hondo con estrías)
   (Zadeva T-567/11)
   2012/C 32/56
   Jezik, v katerem je bila tožba vložena: španščina
   
      Stranke
   
   
      Tožeča stranka: Viejo Valle, SA (L'Olleria, Španija) (zastopnik: I. Temiño Ceniceros, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Etablissements Coquet SA (Saint Léonard de Noblat, Francija)
   
      Predlogi
   
   Tožeča stranka Splošnemu sodišču predlaga:
   
               —
            
            
               ta tožba in njene priloge naj se razglasijo za dopustne;
            
         
               —
            
            
               odločba tretjega odbora za pritožbe Urada za usklajevanje na notranjem trgu (znamke in modeli) z dne 29. julija 2011 v zadevi R 1055/2010-3 naj se razveljavi;
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   
      Registrirani model, glede katerega je bila vložena zahteva za ugotovitev ničnosti: model št. 384.912-0009, ki predstavlja posodo z okrasjem; globoki krožnik.
   
      Imetnik modela Skupnosti: tožeča stranka
   
      Stranka, ki zahteva ugotovitev ničnosti modela Skupnosti: Etablissements Coquet SA
   
      Obrazložitev zahteve za ugotovitev ničnosti: Kršitev člena 25(1)(f) Uredbe (ES) št. 6/2002, ker naj bi model Skupnosti pomenil nedovoljeno uporabo dela, ki je zaščiteno z zakonodajo države članice o avtorskih pravicah.
   
      Odločba oddelka za izbris: ugoditev zahtevi za ugotovitev ničnosti
   
      Odločba odbora za pritožbe: zavrnitev pritožbe
   
      Navajani tožbeni razlogi: Kršitev člena 25(1)(f) Uredbe (ES) št. 6/2002 in člena 28(1)(b)(iii) Uredbe št. 2245/2002, ker naj tožena stranka ne bi ustrezno dokumentirala zaščitenega dela, na katerem temelji zahteva za ugotovitev ničnosti, ne njenega lastništva ne namena.